На основу члана 56. Статута Града Ниша (''Службени лист Града Ниша'', број 88/2008 и 143/2016), и члана 72. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016 и 144/2016) и члана 12.Правилника о поступку припреме, израде и доставе материјала („Службени лист Града Ниша", број 125/2008),

 Градско веће Града Ниша, на седници одржаној дана, 05.06.2017. године, доноси

**Р Е Ш Е Њ Е**

**I** Утврђује се Предлог решења о образовању **Савета манифестације „Мајска песма“ – фестивал дечије музике.**

**II** Предлог решења о образовању Савета манифестације „Мајска песма“ – фестивал дечије музике,доставља се председнику Скупштине Града Ниша ради увршћивања у дневни ред седнице Скупштине Града.

 **III** За представника предлагача по овом предлогу на седници Скупштине Града Ниша, одређује се Небојша Стевановић, Градска управа Града Ниша - Секретаријат за културу и информисање.

Број: 773-1/2017-03

Датум: 05.06.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**